Fosta studentă care a cerut reguli mai dure pentru hărțuirea sexuală în SNSPA: Inițiativa a fost semnată și de Bulai
Adela Alexandru, fostă studentă la SNSPA expertă în egalitate și gen la Centru FILIA, a vrut să schimbe Codul de Etică al facultății, astfel încât să existe definiții mai clare pentru ceea ce înseamnă „hărțuirea sexuală”. Chiar dacă inițiativa a fost semnată de peste 600 de persoane, inclusiv de profesorul Alfred Bulai, în final răspunsul a fost unul negativ din partea conducerii SNSPA. Adela a vorbit la Interviurile Digi24.ro despre cum spirala tăcerii din societate și regulile vagi descurajează victimele să ia inițiativa și să semnaleze abuzurile.